ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2975/97 υποβολή: Joaquνn Sisσ Cruellas (PPE) προς την Επιτροπή (17 Σεπτεμβρίου 1997)

Θέμα: ΚΟΑ ζάχαρης

Η Ένωση Παραγωγών Αναψυκτικών Ποτών της ΕΕ (UNESDA) εξέφρασε τη λύπη της για το γεγονός ότι ο τομέας της ζάχαρης αγνοήθηκε εντελώς κατά την εξέταση της προσεχούς μεταρρύθμισης της Κοινής Αγροτικής Πολιτικής ενώ, κατά τη γνώμη της, εάν ληφθεί υπόψη ότι η ΚΟΑ του τομέα αυτού δεν έχει υποστεί αλλαγές από το 1967, έχει ανάγκη μιας μεταρρύθμισης η οποία να την προσανατολίσηει προς την ελεύθερη αγορά και να περιλάβει κάποια ενίσχυση στο εισόδημα των παραγωγών ζαχαροτεύτλων. Η UNESDA βεβαιώνει, επιπλέον, ότι τα πλεονάσματα της παραγωγής, σύμφωνα με τους υπολογισμούς των εμπειρογνωμόνων της Επιτροπής, θα μπορούσαν να απορροφηθούν από τη βιομηχανία αναψυκτικών, εάν οι τιμές της ζάχαρης σταθεροποιηθούν σε λογικά επίπεδα.

Θα μπορούσε η Επιτροπή να εκφράσει τη γνώμη της σχετικά με τα όσα υποστηρίζει η UNESDA;

Απάντηση του κ. Fischler εξ ονόματος της Επιτροπής (7 Οκτωβρίου 1997)

Η Επιτροπή υπενθυμίζει στο αξιότιμο μέλος του Κοινοβουλίου ότι το καθεστώς που καθορίζει και εγγυάται τις τιμές διάθεσης στον τομέα της ζάχαρης ισχύει, με απόφαση του Συμβουλίου της 24ης Απριλίου 1995, κατόπιν γνωμοδότησης του Κοινοβουλίου, ως το πέρας της περιόδου εμπορίας 2000-2001 ((Κανονισμός (ΕΚ) αριθ. 1101/95 του Συμβουλίου της 24.04.1995 για τροποποίηση του κανονισμού (ΕΟΚ) αριθ. 1785/81 περί κοινής οργανώσεως των αγορών στον τομέα της ζάχαρης και του κανονισμού (ΕΟΚ) αριθ. 1010/86 που θεσπίζει τους γενικούς κανόνες που εφαρμόζονται στην επιστροφή στην παραγωγή για ορισμένα προϊόντα του τομέα της ζάχαρης τα οποία χρησιμοποιούνται στη χημική βιομηχανία. )).

Αυτός είναι ο λόγος για τον οποίο ο τομέας αυτός δεν περιλαμβάνεται στο «Πρόγραμμα Δράσης 2000» ((Έγγρ. COM (97) 2000. )) της Επιτροπής. Η Επιτροπή εκτιμά ότι δεν συντρέχει λόγος αναθεώρησης του εν λόγω καθεστώτος πριν τη λήξη της προβλεπόμενης προθεσμίας την 1η Ιανουαρίου 2001 το αργότερο.

Η Επιτροπή υπογραμμίζει ότι το καθεστώς αυτό, αντίθετα με την επιβεβαίωση της Ένωσης Παραγωγών Αναψυκτικών Ποτών της ΕΕ (UNESDA), αποτέλεσε, από το 1967, το αντικείμενο πολλαπλών και σημαντικών διαδοχικών προσαρμογών. Οι προσαρμογές αυτές αφορούσαν κυρίως το καθεστώς αυτοχρηματοτοδότησης για τη διάθεση στην αγορά της εξαγώγιμης κοινοτικής παραγωγής, μέσω της πληρωμής, από τους ίδιους τους παραγωγούς ζαχαροτεύτλων και ζάχαρης, συνδρομή στην παραγωγή. Το εν λόγω σύστημα αυτοχρηματοδότησης, το οποίο, αρχικά, ήταν τμηματικό και έπληττε, κατά την περίοδο εφαρμογής των ποσοστώσεων, μόνο την παραγωγή ποσοστώσεων Β, επεκτάθηκε, στη συνέχεια, στην παραγωγή ποσοστώσεων Α και, τελικά, κατέληξε στην απαίτηση πλήρους αυτοχρηματοδότησης ανά περίοδο εμπορίας. Για το λόγο αυτό, ο ετήσιος προϋπολογισμός της Κοινότητας δεν παρεμβαίνει για τις δαπάνες που οφείλονται στη διάθεση στην αγορά της κοινοτικής παραγωγής στον εν λόγω τομέα, προσέγγιση που δε συμμερίζεται η UNESDA, η οποία προβλέπει τη χορήγηση ενισχύσεων στην παραγωγή των ζαχαροτεύτλων. Η Επιτροπή κρίνει ότι, από την άποψη αυτή, η εν λόγω προσέγγιση δε φαίνεται, προς το παρόν, να εξυπηρετεί τον τομέα της ζάχαρης.
ΓΡΑΠΤΗ ΕΡΩΤΗΣΗ E-3165/97 υποβολή: Patricia McKenna (V) προς την Επιτροπή (13 Οκτωβρίου 1997)

Θέμα: Επανέναρξη της λειτουργίας του εργοστασίου επεξεργασίας πυρηνικών καυσίμων Magnox στο Sellafield της Βρετανίας

Η Βρετανική Επιθεώρηση Πυρηνικών Εγκαταστάσεων (NII) ενέκρινε πρόσφατα προγράμματα για την επανέναρξη της λειτουργίας του εργοστασίου επεξεργασίας πυρηνικών καυσίμων Magnox στο Sellafield της Βρετανίας μετά από 8μηνο κλείσιμο για τη συνέχιση του έργου ανακαίνισης;

Έχει άραγε ζητήσει η Επιτροπή λεπτομέρειες από την Επιθεώρηση Πυρηνικών Εγκαταστάσεων σχετικά με το πού βασίζεται η απόφασή της για την έγκριση της έναρξης λειτουργίας του εργοστασίου; Εάν ναι, θα μπορούσε η Επιτροπή να αναφέρει τις λεπτομέρειες που ζήτησε και την απάντηση/απαντήσεις που έλαβε;

Είναι ικανοποιημένη η Επιτροπή με το έργο ανακαίνισης που πραγματοποιείται στο εργοστάσιο αυτό; Θα επιδιώξει αξιολόγηση από ανεξάρτητους εμπειρογνώμονες για το έργο αυτό ώστε να εξακριβωθεί εάν οι δραστηριότητες του εργοστασίου ικανοποιούν τα ευρωπαϊκά και διεθνή πρότυπα ασφάλειας για τις πυρηνικές εγκαταστάσεις;

Απάντηση της κας Bjerregaard εξ ονόματος της Επιτροπής (7 Νοεμβρίου 1997)

Σύμφωνα με τους βασικούς κανόνες της Κοινότητας για την προστασία της υγείας του πληθυσμού και των εργαζομένων από τους κινδύνους που προκύπτουν από τις οντίζουσες ακτινοβολίες (οδηγία 80/836/ΕΥΡΑΤΟΜ του Συμβουλίου όπως τροποποιήθηκε από την οδηγία 84/467/Euratom ((ΕΕ L 265 της 5.10.1984. ))), αρμόδια για την έκδοση των ενλόγω αδειών είναι τα κράτη μέλη. Η Επιτροπή καλείται να παρεμβαίνει μόνο εφόσον έχει λάβει πληροφορίες σύμφωνα με τις οποίες κράτος μέλος δεν τηρεί τις απαιτήσεις που καθορίζονται με τους εν λόγω βασικούς κανόνες. Η κατάσταση αυτή δεν θα μεταβληθεί όταν εφαρμοστεί η υπ' αριθ. 96/29/ΕΥΡΑΤΟΜ ((EE 159 της 28.6.1996 )), νέα οδηγία σχετικά με τους βασικούς κανόνες ασφαλείας την οποία τα κράτη μέλη απαιτείται να πληρούν από το Μάιο του 2000.

Κατάσυνέπεια, δεν έχουν ζητηθεί ή παραληφθεί εν προκειμένω πληροφορίες από τις βρετανικές αρχές. Εξάλλου, η Επιτροπή δεν έχει κανένα λόγο για να επιδιώξει την εκπόνηση ανεξάρτητης αξιολόγησης.
ΓΡΑΠΤΗ ΕΡΩΤΗΣΗ E-2969/97 υποβολή: Phillip Whitehead (PSE) προς την Επιτροπή (17 Σεπτεμβρίου 1997)

Θέμα: Έρευνα anti-dumping κατά των εισαγωγών αλεύκαντων βαμβακερών υφασμάτων από την Κίνα, την Αίγυπτο, την Ινδία, την Ινδονησία, το Πακιστάν και την Τουρκία

Στις 11 Ιουλίου 1997 η Επιτροπή αποφάσισε να ξεκινήσει μία νέα έρευνα anti-dumping κατά των εισαγωγών αλεύκαντων βαμβακερών υφασμάτων από 7 τρίτες χώρες, παρά το γεγονός ότι οι προσπάθειες των κλωστοϋφαντουργικών επιχειρήσεων της ΕΕ να καθιερωθούν οριστικοί δασμοί anti-dumping απέτυχαν ήδη δύο φορές.

Θα μπορούσε άραγε η Επιτροπή να εξηγήσει γιατί δέχθηκε μια τρίτη προσφυγή σε τόσο σύντομο χρονικό διάστημα μετά την απόρριψη της προηγούμενης;

Θα μπορούσε μήπως η Επιτροπή να επιβεβαιώσει κατά πόσον σκοπεύει να επιβάλει ενδιάμεσους δασμούς για το διάστημα που ερευνάται η τρίτη καταγγελία; Σε περίπτωση κατά την οποία η Επιτροπή επιβάλει ενδιάμεσους δασμούς, δεν είναι της άποψης ότι η διαρκής επανάληψη των ερευνών θα μπορούσε να ενθαρρύνει τη συνεχή υποβολή διαμαρτυριών από τα ενδιαφερόμενα μέρη;

Απάντηση του Sir Leon Brittan εξ ονόματος της Επιτροπής (24 Οκτωβρίου 1997)

Στις 11 Ιουλίου 1997, άρχισε έρευνα αντιντάμπινγκ για τις εισαγωγές αλεύκαστων βαμβακερών υφασμάτων καταγωγής Αιγύπτου, Ινδίας, Ινδονησίας, Πακιστάν, Κίνας και Τουρκίας.

Αν και το Συμβούλιο δεν επέβαλε οριστικά μέτρα στην προηγούμενη υπόθεση που αφορούσε βαμβακερά υφάσματα, η Επιτροπή είναι υποχρεωμένη, βάσει της κοινοτικής νομοθεσίας αντιντάμπινγκ, να αρχίσει διαδικασία αντιντάμπινγκ όταν σημαντικό ποσοστό των κοινοτικών παραγωγών υποβάλει καταγγελία η οποία περιέχει εκ πρώτης όψεως αποδεικτικά στοιχεία ντάμπινγκ και συνεπαγόμενης ζημίας. Αυτό συνέβη στη συγκεκριμένη περίπτωση. Δεν υφίστανται διατάξεις στην ισχύουσα νομοθεσία που να επιτρέπουν στην Επιτροπή να απορρίπτει επαρκώς τεκμηριωμένη καταγγελία με το σκεπτικό ότι το Συμβούλιο είχε προηγουμένως αποφασίσει για τη μη επιβολή οριστικών δασμών σε εισαγωγές που αφορούσαν διαφορετική περίοδο έρευνας. Ως προς αυτό το σημείο, η έναρξη της παρούσας έρευνας είναι πλήρως σύμφωνη με τους κανόνες του Παγκόσμιου Οργανισμού Εμπορίου που διέπουν την πρακτική αντιντάμπινγκ.

Στο αρχικό αυτό στάδιο της διαδικασίας, είναι αδύνατο για την Επιτροπή να καθορίσει κατά πόσον θα επιβληθούν προσωρινοί δασμοί. Επί του παρόντος, η Επιτροπή συλλέγει τα απαραίτητα στοιχεία σχετικά με τις διάφορες πτυχές της παρούσας υπόθεσης (ντάμπινγκ, ζημία και συμφέρον της Κοινότητας). Εν πάση περιπτώσει, το Αξιότιμο Μέλος του Κοινοβουλίου, μπορεί να είναι βέβαιο ότι η παρούσα διαδικασία, όπως όλες οι άλλες, διεξάγεται σε δίκαιη και λογική βάση χωρίς διακρίσεις.
ΓΡΑΠΤΗ ΕΡΩΤΗΣΗ P-2985/97 υποβολή: Bernd Lange (PSE) προς την Επιτροπή (15 Σεπτεμβρίου 1997)

Θέμα: Παραβιάσεις των ανθρωπίνων δικαιωμάτων στο Ιράν

Σύμφωνα με σειρά δημοσιευμάτων πολλών ιρανικών εφημερίδων, τους τελευταίους μήνες πραγματοποιήθηκαν απεργίες σε ιρανικές βιομηχανικές επιχειρήσεις, κατά τη διάρκεια των οποίων σημειώθηκαν συλλήψεις απεργών από τις μυστικές υπηρεσίες. Εξάλλου από τον Ιούνιο του 1997 κρατούμενοι στις φυλακές Schiraz, Tabris και Isfahan προβαίνουν σε απεργία πείνας, γεγονός που έχει προκαλέσει βασανιστήρια και κρατήσεις σε απομόνωση.

1. Έχει υπόψη της η Ευρωπαϊκή Επιτροπή τα γεγονότα αυτά; Ποιά από τα κατασταλτικά μέτρα που ελήφθησαν τον τελευταίο καιρό στις ιρανικές φυλακές γνωρίζει η Επιτροπή; Πώς έχει αντιδράσει η Ευρωπαϊκή Επιτροπή και ποιά άλλα μέτρα προτίθεται να λάβει;

2. Κατά πόσο είναι ενημερωμένη η Ευρωπαϊκή Επιτροπή για την έναρξη και τη μορφή της δίκης κατά του εξαφανισθέντος συγγραφέα Faradi Sarkuhi;

3. Σε ποιές ενέργειες προτίθεται να προβεί η Ευρωπαϊκή Επιτροπή όσον αφορά την αποκατάσταση των σχέσεών της με το Ιράν, εξαιτίας των παραβιάσεων των ανθρωπίνων δικαιωμάτων στη χώρα αυτή;

4. Συμφωνεί η Ευρωπαϊκή Επιτροπή με τον βρετανό συγγραφέα Salman Rushdie ότι τα κράτη μέλη της Ευρωπαϊκής Ενώσεως τότε μόνο θα πρέπει να αποστείλουν και πάλι πρέσβεις στο Ιράν, όταν η ιρανική κυβέρνηση διαβεβαιώσει εγγράφως και επισήμως την ανάκληση της εντολής δολοφονίας (Fatwa);

Απάντηση του κ. Marin εξ ονόματος της Επιτροπής (1 Οκτωβρίου 1997)

Η Επιτροπή δεν έχει διπλωματική αντιπροσωπεία στο Ιράκ και γι'αυτό το λόγο δεν διαθέτει πληροφορίες από πρώτο χέρι για το κύμα απεργιών στα βιομηχανικά εργοστάσια του Ιράν που αναφέρει ο τύπος.

Η άποψη της Επιτροπής είναι ότι η Ευρωπαϊκή Ένωση πρέπει να ακολουθήσει μια εποικοδομητική προσέγγιση με το Ιράν αλλά η πρόοδος αυτή μπορεί να επιτευχθεί μόνο εφόσον το Ιράν τηρεί τους κανόνες του διεθνούς δικαίου και απέχει από τρομοκρατικές πράξεις. Αυτό συμφωνεί με την απόφαση της Ένωσης να αναστείλει τον κριτικό διάλογο με το Ιράν μετά το πόρισμα του δικαστηρίου του Βερολίνου, τον Απρίλιο του 1997, για την περίπτωση της Μυκόνου.

Η Ένωση έχει κατηγορηματικά καταδικάσει την «Fatwa» κατά του Salman Rushdie. Το θέμα αυτό, καθώς και η δίκη του Faradj Sarkouhi και η επιστροφή των πρέσβεων των κρατών μελών στην Τεχεράνη, συζητούνται τώρα στο πλαίσιο της κοινής εξωτερικής πολιτικής και της πολιτικής ασφαλείας.
ΓΡΑΠΤΗ ΕΡΩΤΗΣΗ E-3260/97 υποβολή: Clive Needle (PSE) προς την Επιτροπή (20 Οκτωβρίου 1997)

Θέμα: Ασφάλεια των ψυγείων/καταψυκτών

Τα ψυγεία/καταψύκτες με ενιαίο σύστημα ελέγχου, είναι σχεδιασμένα να λειτουργούν σε θερμοκρασίες περιβάλλοντος που ξεπερνούν τους 10°C.

Το Βρετανικό Ινστιτούτο Τυποποίησης, η Ένωση Καταναλωτών του ΗΒ και η Ομάδα «Καταναλωτές στην Ευρώπη» έχουν εκφράσει την ανησυχία τους και θεωρούν ότι οι καταναλωτές δεν ενημερώνονται επαρκώς για τις συνέπειες του γεγονότος αυτού, όταν επιλέγουν κάποια συσκευή.

Για παράδειγμα, εάν ένα ψυγείο/καταψύκτης διακόψει αυτόματα τη λειτουργία του κατά την απουσία του ιδιοκτήτη του, τον χειμώνα, όταν η θερμοκρασία πέφτει συχνά κάτω από τους 10°C, και αρχίσει πάλι να λειτουργεί όταν η θερμοκρασία υπερβεί το όριο αυτό, τα τρόφιμα που βρίσκονται μέσα στη συσκευή αποψύχονται και καταψύχονται εκ νέου, χωρίς να το γνωρίζει ο ιδιοκτήτης της ο οποίος, επιπλέον, δεν δικαιούται να ζητήσει αποζημίωση με βάση την εγγύηση, δεδομένου ότι η ζημία δεν οφείλεται σε κακή λειτουργία της συσκευής. Η βασιμότητα των ανωτέρω αποδείχθηκε σε δικαστική υπόθεση στο ΗΒ.

Γνωρίζει η Επιτροπή το πρόβλημα αυτό; Ποιές πιστεύει η Επιτροπή ότι είναι οι συνέπειές του όσον αφορά την ασφάλεια των τροφίμων; Ποιά αιτήματα έχει υποβάλει στην Ευρωπαϊκή Επιτροπή Ηλεκτροτεχνικής Τυποποίησης (CENELEC) για την εξέταση του θέματος;

Απάντηση του της κ. Bangemann εξ ονόματος της Επιτροπής (25 Νοεμβρίου 1997)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-3011/97 υποβολή: Giuseppe Rauti (NI) προς την Επιτροπή (1 Οκτωβρίου 1997)

Θέμα: Χορήγηση της Προστατευόμενης Ονομασίας Προέλευσης στο λάδι «Terra di Bari»

Για ποιούς λόγους η Επιτροπή ανέβαλε τη συνεδρίαση κατά την οποία θα εχορηγείτο η «Προστατευόμενη Ονομασία Προέλευσης» (ΠΟΠ) στο παρθένο ελαιόλαδο «Terra di Bari»; Η συνεδρίαση και η χορήγηση της ΠΟΠ εθεωρούντο δεδομένες από την Ιταλική Συνομοσπονδία Αγροτών, ο περιφερειακός πρόεδρος της οποίας κ. Antonio Barile είχε μάλιστα προετοιμάσει κατά τον παρελθόντα Ιούλιο και σχετική συνάντηση στο Μπάρι με τους εκπροσώπους του Τύπου προκειμένου να ανακοινώσει το καλό και αναμενόμενο αυτό νέο.

Ο ερωτών όχι μόνο ζητεί μετ' εμφάσεως την ανωτέρω αναγνώριση, αλλά επισημαίνει ότι από τριετίας ήδη όλες οι σχετικές διαδικασίες έχουν προετοιμασθεί και τεκμηριωθεί δεόντως 7 επίσης ότι ο «πράσινος χρυσός» του Μπάρι διαθέτει χαρακτηριστικά πρώτης ποιότητος, πράγμα που είναι ήδη γνωστό στις διεθνείς αγορές 7 και, τέλος, ότι κάθε περαιτέρω καθυστέρηση θα αποτελούσε όχι μόνο πραγματική υπονόμευση ενός ολόκληρου τομέα που ενδιαφέρει, στην περιοχή του Μπάρι, 60.000 γεωργικές επιχειρήσεις, με μία παραγωγή περίπου 80.000 τόνων και κύκλο εργασιών 500 δισ. 7 πρόκειται, συνεπώς, για το 20% περίπου της συνολικής ιταλικής παραγωγής ελαίου και το 50% της παραγωγής της Πούλια.

Απάντηση του κ. Fischler εξ ονόματος της Επιτροπής (14 Οκτωβρίου 1997)

Η Επιτροπή βρίσκεται στην ευχάριστη θέση να ανακοινώσει στο αξιότιμο μέλος του Κοινοβουλίου ότι η ονομασία «Terra di Bari», που αναφέρεται σε εξαιρετικό παρθένο ελαιόλαδο, έχει ήδη συμπεριληφθεί στον κατάλογο τον οποίο πρότεινε η Επιτροπή ως προστατευόμενη ονομασία προέλευσης (ΠΟΠ), σύμφωνα με το άρθρο 17 του κανονισμού (ΕΟΚ) αριθ. 2081/92 της 14ης Ιουλίου 1992 ((ΕΕ L 208 της 24.07.1992 )).

Το εν λόγω σχέδιο κανονισμού της Επιτροπής, σχετικά με τον «πέμπτο κατάλογο» όπου καταγράφονται οι προστατευόμενες ονομασίες προέλευσης και οι προστατευόμενες γεωγραφικές ενδείξεις, υποβλήθηκε κατά τη συζήτηση της αρμόδιας επιτροπής κανονιστικών ρυθμίσεων, στις 17 Σεπτεμβρίου 1997. Προς το παρόν, η Επιτροπή σκοπεύει να προτείνει την έγκρισή της κατά την επόμενη σύνοδο της εν λόγω επιτροπής. Εάν η επιτροπή κανονιστικών ρυθμίσεων διατυπώσει ευνοϊκή γνώμη για τον «πέμπτο κατάλογο», η Επιτροπή θα μπορέσει να προχωρήσει στην καταχώρηση της ονομασίας «Terra di Bari» ως ΠΟΠ και στη δημοσίευσή της στην Επίσημη Εφημερίδα, στον εν λόγω κατάλογο, το ταχύτερο δυνατόν.
ΓΡΑΠΤΗ ΕΡΩΤΗΣΗ αρ θ. 2690/97 του Eryl McNALLY προς το Συμβούλ ο. Τεχνικές Ορθολογικού Σχεδιασμού στον τομέα της διανομής ηλεκτρικού ρεύματος και αερίου



Επίσημη Εφημερίδα αριθ. C 102 της 03/04/1998 σ. 0091



ΓΡΑΠΤΗ ΕΡΩΤΗΣΗ E-2690/97 υποβολή: Eryl McNally (PSE) προς το Συμβούλιο (1 Σεπτεμβρίου 1997) Θέμα: Τεχνικές Ορθολογικού Σχεδιασμού στον τομέα της διανομής ηλεκτρικού ρεύματος και αερίου Τι έχει γίνει η οδηγία για τις Τεχνικές Ορθολογικού Σχεδιασμού; Απάντηση (10 Νοεμβρίου 1997) Σύμφωνα με τη γνώμη του Ευρωπαϊκού Κοινοβουλίου, η Επιτροπή υπέβαλε τροποποιημένη πρόταση οδηγίας του Συμβουλίου για την εισαγωγή τεχνικών ορθολογικού σχεδιασμού στους τομείς διανομής ηλεκτρικού ρεύματος και αερίου ((ΕΕ C 180 της 14.6.1997, σελ. 37. )). Οι αρμόδιες ομάδες και επιτροπές του Συμβουλίου ξεκίνησαν την εξέταση της τροποποιημένης πρότασης.
ΓΡΑΠΤΗ ΕΡΩΤΗΣΗ E-2072/97 υποβολή: Jaak Vandemeulebroucke (ARE) προς την Επιτροπή (19 Iουνίου 1997)

Θέμα: Κοινοτική οικονομική ενίσχυση στον τομέα του περιβάλλοντος

Στο πλαίσιο της δημοσιονομικής θέσης Β4-306 χορηγούνται επιδοτήσεις στο πλαίσιο της προστασίας του περιβάλλοντος. Στην Ε.Ε. C 148 της 16.5.1997 δημοσιεύεται κατάσταση των οργανώσεων που λαμβάνουν τέτοιες επιδοτήσεις.

Μπορεί να αναφέρει η Επιτροπή ποιό πρόγραμμα υπέβαλε η «Fιdιration Europιenne pour le transport et l' environnement»;

Μπορεί η Επιτροπή να παράσχει περαιτέρω πληροφορίες σχετικά με την οργάνωση αυτή; Μπορεί να αναφέρει το καθεστώς της και να παράσχει πρόσφατο κατάλογο των μελών του διοικητικού της συμβουλίου;

Μπορεί να αναφέρει η Επιτροπή πώς έχει ελεχθεί η συνετή χρησιμοποίηση των επιδοτήσεων αυτών;

Απάντηση της κας Bjerregaard εξ ονόματος της Επιτροπής (22 Σεπτεμβρίου 1997)

Η «Ευρωπαϊκή Ομοσπονδία μεταφορών και περιβάλλοντος» εξασφάλισε χρηματοδότηση για το πρόγραμμα εργασίας της του 1996. Η χρηματοδότηση αυτή δεν αφορά ειδικά τα έργα, αλλά είναι γνωστή ως «χρηματοδότηση δραστηριοτήτων». Καλύπτει γενικά τις δαπάνες λειτουργίας που αφορούν το πρόγραμμα εργασίας, καθώς και ειδικές δαπάνες που συνδέονται με τις δραστηριότητες στο εν λόγω πρόγραμμα. Το πρόγραμμα αφορά την έρευνα και την γενική αφύπνιση επίγνωσης σχετικά με την επίπτωση των μεταφορών στο περιβάλλον, καθώς και τρόπους αντιμετώπισης των προβλημάτων που προκύπτουν. Οι δραστηριότητες περιλαμβάνουν δημοσιεύσεις, συνδιασκέψεις, σεμινάρια και εκστρατείες άσκησης πιέσεων Ο οργανισμός συνεργάζεται τακτικά και αποτελεσματικά με την Επιτροπή για τη προώθηση της περιβαλλοντικής επίγνωσης και τη διεύρυνση των στόχων της κοινοτικής πολιτικής για το περιβάλλον.

Η Επιτροπή αποστέλλει αμέσως στο Αξιότιμο Μέλος και στη Γραμματεία του Ευρωπαϊκού Κοινοβουλίου το σχετικό απόσπασμα του «Moniteur Belge», το οποίο περιλαμβάνει το καταστατικό του ανωτέρω οργανισμού, καθώς και τον ισχύοντα κατάλογο των μελών του διοικητικού του Συμβουλίου.

Ολοκληρώθηκε πρόσφατα από την Επιτροπή πάγιος έλεγχος, περιλαμβανομένου οικονομικού ελέγχου, των δραστηριοτήτων του οργανισμού αυτού το 1996.
ΓΡΑΠΤΗ ΕΡΩΤΗΣΗ P-3144/97 υποβολή: Carmen Dνez de Rivera Icaza (PSE) προς την Επιτροπή (30 Σεπτεμβρίου 1997)

Θέμα: Σημαδούρες στις παραλίες με γαλάζια σημαία

Η κυκλοφορία καϊκιών και άλλων σκαφών στις παραλίες λουομένων είναι ιδιαιτέρως επικίνδυνη για την φυσική ακεραιότητα των λουομένων κατά τη διάρκεια του καλοκαιριού.

Για τον λόγο αυτό: δεν πιστεύει η Επιτροπή ότι η χορήγηση γαλάζιας σημαίας θα έπρεπε επίσης να περιλαμβάνει την υποχρέωση να τοποθετούνται σημαδούρες στις παραλίες που λαμβάνουν αυτήν την διάκριση;

Απάντηση της κας Bjerregaard εξ ονόματος της Επιτροπής (20 Οκτωβρίου 1997)

Τη διαχείριση της εκστρατείας γαλάζιας σημαίας έχει αναλάβει ένας μη κυβερνητικός οργανισμός που ονομάζεται Ίδρυμα για την περιβαλλοντική εκπαίδευση στην Ευρώπη (Foundation for environmental education in Europe (FEEE)) και εδρεύει στην Κοπεγχάγη. Οι συνδεδεμένοι οργανισμοί στα κράτη μέλη αξιολογούν τις παραλίες που είναι υποψήφιες για γαλάζια σημαία. Η αξιολόγηση αυτή διενεργείται για τέσσερα σημαντικά θέματα, για τα οποία έχουν καθορισθεί τόσο υποχρεωτικά, όσο και κατευθυντήρια κριτήρια: περιβαλλοντική εκπαίδευση και πληροφόρηση, περιβαλλοντική διαχείριση, ποιότητα των υδάτων και ασφάλεια και υπηρεσίες. Η Επιτροπή είναι απλώς συνδεδεμένη με την γαλάζια σημαία, διότι τα κριτήρια ποιότητας των υδάτων για την απονομή γαλάζιας σημαίας βασίζονται στις κατευθυντήριες τιμές της οδηγίας 76/160/ΕΟΚ περί της ποιότητας των υδάτων κολυμβήσεως ((ΕΕ L 31 της 5.2.1976. )).

Ένα από τα στοιχεία που προσελκύουν κόσμο στις παραλίες, εν γένει, είναι ο συνδυασμός διαφόρων ψυχαγωγικών δραστηριοτήτων, όπως είναι τα θαλάσσια σπορ, το βόλλεϋ στην παραλία, η ιππασία. Κατά την έννοια αυτή, ένα από τα υποχρεωτικά κριτήρια επί του θέματος της ασφαλείας και των υπηρεσιών είναι το εξής: «οι ψυχαγωγικές δραστηριότητες στην περιοχή της παραλίας δεν πρέπει να θέτουν σε κίνδυνο κανέναν χρήστη της παραλίας». Εάν, ως εκ τούτου, υπάρχει λόγος να πιστεύεται ότι σε ορισμένες παραλίες με γαλάζια σημαία η προσέγγιση μηχανοκίνητων σκαφών στην παραλία θέτει σε κίνδυνο τους λουόμενους, τότε το γεγονός αυτό πρέπει να αναφέρεται στις τοπικές αρχές και στους εθνικούς φορείς διαχείρισης της γαλάζιας σημαίας. Εάν δεν δοθεί ικανοποιητική λύση από αυτά τα μέρη, οι ενδιαφερόμενοι πρέπει να έρχονται σε επαφή με το FEEE στη Δανία. Αλλά, κατά κανόνα, βρίσκεται λύση στο τοπικό ή στο εθνικό επίπεδο που είναι αρμόδιο για τη γαλάζια σημαία.

Είναι επίσης ενδιαφέρον να γίνει γνωστό ότι το FEEE, σε συνεργασία με τη Διεθνή Ομοσπονδία διάσωσης-Ευρώπη (International life saving federation Europe), πρόκειται να παρουσιάσει τις κατευθυντήριές του γραμμές ασφαλείας για τις παραλίες με γαλάζια σημαία, στις οποίες αντιμετωπίζεται το θέμα των κινδύνων από τη συνδυασμένη ψυχαγωγική χρήση των παραλιών.

Περαιτέρω πληροφορίες για την εκστρατεία γαλάζιας σημαίας μπορούν να παρασχεθούν από το FEEE.

Foundation for environmental education in Europe Friluftsrεdet Scandiagade 13 DK-2450 Copenhagen Τηλ.: +45-33-79 00 79 Φαξ: +45-33-79 01 79 e-mail: friluftsraadet@inet.uni.-c.dk
ΓΡΑΠΤΗ ΕΡΩΤΗΣΗ E-2124/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: «Novel -Food»- Κανονισμός αριθ. 258/97 - Έλεγχοι ασφάλειας

Στην περίπτωση έγκρισης μιας σειράς γενετικά τροποποιημένων φυτών, σύμφωνα με την οδηγία περί φυτικών ποικιλιών, μετά τον ενδελεχή έλεγχο των τροποποιήσεων των προϊόντων μεταβολισμού, ελέγχονται και όλα τα φυτά που παράγονται μέσω διασταύρωσης από αυτή τη σειρά όσον αφορά ενδεχόμενες τροποποιήσεις του μεταβολισμού τους;

Κοινή απάντηση στις γραπτές ερωτήσεις Ε-2112/97, Ε-2116/97, Ε-2124/97 και Ε-2142/97 (31 Οκτωβρίου 1997)

Η διάρθρωση των όρων εκτέλεσης των οδηγιών 70/457/ΕΟΚ ((ΕΕ L 225 της 12.10.1970, σελ.1. )) και 70/458/ΕΟΚ ((ΕΕ L 225 της 12.10.1970, σελ. 7. )) και του κανονισμού αριθ. 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα και τα νέα συστατικά τροφίμων ο οποίος εγκρίθηκε από το Ευρωπαϊκό Κοινοβούλιο και το Συμβούλιο σύμφωνα με τη διαδικασία που αναφέρεται στο άρθρο 189 Β της Συνθήκης, όσον αφορά ιδίως τις διαδικασίες έγκρισης και σήμανσης, διευκρινίζεται ιδίως στο άρθρο 3 παράγραφος 2 του κανονισμού αυτού.
ΓΡΑΠΤΗ ΕΡΩΤΗΣΗ E-2779/97 υποβολή: Luigi Florio (UPE) προς την Επιτροπή (1 Σεπτεμβρίου 1997)

Θέμα: Κατάσταση της δικαιοσύνης στην Ιταλία

1. Είναι ενήμερη η Επιτροπή για την κατάσταση βαθειάς κρίσης στην οποία βρίσκεται η διοίκηση της δικαιοσύνης - αστικής, ποινικής και διοικητικής - στην Ιταλία;

2. Είναι ενήμερη για την αστήρικτη πλέον διάρκεια των διαδικασιών, τη διαρκώς πιο εμφανή πολιτικοποίηση ενός σημαντικού μέρους του δικαστικού σώματος και των αληθινών πολέμων που υπάρχουν μεταξύ ορισμένων δικαστικών υπηρεσιών;

3. Δεν θεωρεί ότι αυτή η κατάσταση, η οποία οδήγησε σε μια σχεδόν γενική δυσπιστία έναντι της ικανότητας του κράτους να εξασφαλίζει δικαιοσύνη, δημιουργεί σοβαρές ζημίες στην Ιταλία και από οικονομικής πλευράς, φθάνοντας σε μια κατάσταση αντικειμενικά μειονεκτικής θέσης και με μεγαλύτερους κινδύνους για οποιεσδήποτε δραστηριότητες σ' αυτήν τη χώρα και με τρόπο που να διακινδυνεύει ακόμη και την ορθή λειτουργία της ενιαίας αγοράς;

4. Θεωρεί ότι πρέπει να υποβάλει προτάσεις με στόχο την αποκατάσταση στην Ιταλία μιας πιο «τρίτης» και πιο ταχείας δικαιοσύνης εναρμονισμένης καλύτερα με τη δικαιοσύνη των άλλων χωρών της ΕΕ, δεδομένου ότι μεταξύ των στόχων που αναθέτει στην Ευρωπαϊκή Ένωση η Συνθήκη του Μάαστριχτ είναι και ο στόχος της ανάπτυξης στενής συνεργασίας στον τομέα της δικαιοσύνης;

Απάντηση της κας Gradin εξ ονόματος της Επιτροπής (30 Σεπτεμβρίου 1997)

Η Επιτροπή σημειώνει τις ανησυχίες που εξέφρασε το αξιότιμο μέλος του Κοινοβουλίου.

Όπως αναφέρει και ο ίδιος, σύμφωνα με το άρθρο Κ.1 της Συνθήκης για την Ευρωπαϊκή Ένωση η δικαστική συνεργασία μεταξύ των κρατών μελών αποτελεί θέμα κοινού ενδιαφέροντος. Μετά τη Συνθήκη του Άμστερνταμ, η δικαστική συνεργασία σε αστικά θέματα θα είναι στο εξής το αντικείμενο ενός νέου άρθρου Ε, το οποίο ενσωματώνεται σ'ένα νέο κεφάλαιο της Συνθήκης ΕΚ με τίτλο « Ένας χώρος ελευθερίας, ασφάλειας και δικαιοσύνης».

Πάντως, η Επιτροπή επισημαίνει ότι η δικαστική συνεργασία έχει ως στόχο να καταστήσει δυνατή μια συντονισμένη και εναρμονισμένη λειτουργία των εθνικών νομοθετικών συστημάτων στην Ένωση. Δεν έχει στόχο να επανορθώσει τις ενδεχόμενες ανεπάρκειες της διοίκησης της δικαιοσύνης ούτε την ενδεχόμενη πολιτικοποίηση του δικαστικού σώματος. Τα ζητήματα αυτά ανήκουν στην αρμοδιότητα των κρατών μελών και, κατά συνέπεια, η Επιτροπή δεν προτίθεται να υποβάλει τις προτάσεις που υποδεικνύει το αξιότιμο μέλος του Κοινοβουλίου.